recursal/SuperWikiNEXT-32B huggingface dataset:
**বিশ্বজিৎ দেবনাথ** বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

জীবনের প্রথমার্ধ
----------------

দেবনাথের জন্ম ১ এপ্রিল ১৯৬৩ সালে। তিনি রাজশাহী বিশ্ববিদ্যালয় থেকে আইন বিষয়ে স্নাতক ও স্নাতকোত্তর করেছেন।

কর্মজীবন
--------

দেবনাথ ১০ মে ১৯৯২ সালে বাংলাদেশ বার কাউন্সিলে নিবন্ধিত হন। তিনি ১৯৯৭ সালের ১ ফেব্রুয়ারি হাইকোর্ট বিভাগের আইনজীবী হন 

৮ ফেব্রুয়ারি ২০০৯-এ, দেবনাথ বাংলাদেশের একজন ডেপুটি অ্যাটর্নি জেনারেল নিযুক্ত হন।

২০১৬ সালের অক্টোবরে, দেবনাথকে দুর্গা পূজার নিরাপত্তা নিশ্চিত করার জন্য মুন্সিগঞ্জ জেলায় পাঠানো হয়েছিল।

১ মার্চ ২০১৮ তারিখে দেবনাথ বাংলাদেশ সুপ্রিম কোর্টের আপিল বিভাগের একজন আইনজীবী হন।

২০২১ সালের এপ্রিলে, বাংলাদেশ নৌবাহিনীর একজন কর্মকর্তাকে লাঞ্ছিত করার জন্য আওয়ামী লীগের সংসদ সদস্য হাজী সেলিমের ছেলে এরফান সেলিমের শুনানিতে দেবনাথ রাষ্ট্রের প্রতিনিধিত্ব করেন।

দেবনাথ ৩০ জুলাই ২০২২ পর্যন্ত ডেপুটি অ্যাটর্নি জেনারেল হিসেবে দায়িত্ব পালন করেন তিনি ৩১ জুলাই হাইকোর্ট বিভাগের অতিরিক্ত বিচারপতি হিসেবে নিয়োগ পান। 

২০২৩ সালের মে মাসে, দেবনাথ এবং বিচারপতি শেখ হাসান আরিফ বাংলাদেশ হাইকোর্টের কর্মচারীদের টিপস বা গ্র্যাচুইটি গ্রহণ করতে নিষেধ করে একটি রায় দেন এবং এটি গ্রহণ করাকে দুর্নীতি হিসাবে গণ্য করা হবে।

তথ্যসূত্র
---------

1. 1 2 3 4 5 6 7 8  "Home : Supreme Court of Bangladesh"। *www.supremecourt.gov.bd*। ২০২৩-০৬-১২ তারিখে মূল থেকে আর্কাইভ করা। সংগ্রহের তারিখ ২০২৩-০৮-১৩।
2. ↑  "Durga Puja security still a concern for Hindus"। *The Daily Star* (ইংরেজি ভাষায়)। ২০১৬-১০-০১। সংগ্রহের তারিখ ২০২৩-০৮-১৩।
3. ↑  "Bangladesh court clears Erfan Selim's path out of jail"। *bdnews24.com* (ইংরেজি ভাষায়)। সংগ্রহের তারিখ ২০২৩-০৮-১৩।
4. ↑  "11 new additional judges appointed to High Court"। *Risingbd Online Bangla News Portal* (ইংরেজি ভাষায়)। সংগ্রহের তারিখ ২০২৩-০৮-১৩।
5. ↑  "HC prohibits bribery, tipping for officials, employees | News Flash"। *BSS*। সংগ্রহের তারিখ ২০২৩-০৮-১৩।
6. ↑  "HC bench embargoes any 'tips' for small advantages in court"। *The Daily Star* (ইংরেজি ভাষায়)। ২০২৩-০৫-১০। সংগ্রহের তারিখ ২০২৩-০৮-১৩।
**গৌরী প্রধান** হলেন একজন প্রাক্তন মডেল এবং টেলিভিশন অভিনেত্রী। তিনি *কুটুম্ব* নামক ধারাবাহিকে গৌরী প্রথম মিত্তল, *কিউকি সাস ভি কভি বহু থি* ধারাবাহিকে নন্দিনী করণ বিরানী, *মেরি আশিকি তুমসে হি* ধারাবাহিকে ফাল্গুনি হর্ষদ পারেখ এবং *তু আশিকি* ধারাবাহিকে অনিতা শর্মা চরিত্রে অভিনয়ের জন্য অধিক পরিচিত।

প্রারম্ভিক জীবন এবং শিক্ষা
--------------------------

গৌরী প্রধান ভারতের জম্মুর জম্মু ও কাশ্মীরে জন্মগ্রহণ করেছেন। তাঁর বাবা মেজর সুভাষ বসুদেব প্রধান একজন অবসরপ্রাপ্ত ভারতীয় সেনা কর্মকর্তা এবং তাঁর মা আশা একজন গৃহিণী। গৌরী তিন ভাই-বোনের মধ্যে দ্বিতীয়; তাঁর বড় ভাই ভরত, একজন পেট্রোকেমিক্যাল ইঞ্জিনিয়ার, অন্যদিকে তাঁর ছোট বোন গীতাঞ্জলি, একজন এমডি। গৌরী তাঁর পরিবারের একমাত্র ব্যক্তি যিনি মডেলিং করেছেন এবং এটিকে তাঁর পেশা হিসাবে বেছে নিয়েছেন।

তাঁর বাবার চাকরি সূত্রে তিনি তাঁর শৈশবে সারা দেশে ভ্রমণ করেছেন। যার ফলস্বরূপ, তিনি বিভিন্ন বিদ্যালয়ে পড়াশোনা করেছিলেন, তাদের মধ্যে একটি ছিল উধমপুরের কারমেল কনভেন্ট স্কুল। তাঁর বাবার অবসর গ্রহণের পর, তাঁর পরিবার পুনেতে (মহারাষ্ট্র) স্থায়ীভাবে বসবাস শুরু করেছিল, যেখানে তিনি বিএসসি (ইলেক্ট্রনিক্স) কোর্সের জন্য স্যার পরশুরামভাও কলেজ থেকে পড়াশোনা করেন। পরে তিনি লন্ডন বিশ্ববিদ্যালয়ের অধিভুক্ত একটি প্রতিষ্ঠান থেকে মনোবিজ্ঞানের একটি কোর্সে ভর্তি হন।

ব্যক্তিগত জীবন
--------------

 একটি অনুষ্ঠানে স্বামী হিতেন তেজওয়ানীর সাথে গৌরী 
 ডিজনি প্রিন্সেস একাডেমির সূচনায় কন্যা কাত্যকে নিয়ে গৌরী
হায়দরাবাদে সাবানের একটি বিজ্ঞাপনের শুটিং করার সময় তাঁর ভবিষ্যত স্বামী হিতেন তেজওয়ানির সাথে তাঁর সাক্ষাৎ হয়েছিল। পরবর্তীতে, তাঁরা টেলিভিশন ধারাবাহিক *কুটুম্ব* এর সেটে মিলিত হন এবং কাকতালীয়ভাবে উক্ত ধারাবাহিকে প্রধান জুটির চরিত্রে অভিনয় করেছিলেন। পর্দার রসায়ন তাঁদের সম্পর্কে এক নতুন মোড় আনে এবং অবশেষে তাঁরা ডেটিং শুরু করেন। আরেকটি টেলিভিশন ধারাবাহিক *কিউকি সাস ভি কভি বহু থি*-তে প্রেমিক করণ এবং প্রেমিকা নন্দিনী চরিত্রে অভিনয় করার সময়, তাঁরা বিবাহ করার সিদ্ধান্ত নিয়েছিলেন।

দুই বছর সম্পর্কের পরে, তাঁরা ২০০৪ সালের ২৪শে এপ্রিল তারিখে পুনের সান-এন-স্যান্ড হোটেলে আয়োজিত একটি অনুষ্ঠানে মহারাষ্ট্রীয় রীতিনীতি অনুসারে বিয়ে করেন, সেখানে প্রায় ৪০-৫০ জন অতিথি উপস্থিত ছিলেন। এর পরেই তাঁরা মধুচন্দ্রিমার জন্য থাইল্যান্ডের কো সামুইতে গিয়েছিলেন। ২০০৪ সালের ৯ই মে তারিখে, তাঁদের অভ্যর্থনার অনুষ্ঠানে জুহুর আর্মি ক্লাবে ৪০০ জনের বেশি অতিথি উপস্থিত হয়েছিলেন।

২০০৯ সালের ১লা নভেম্বর তারিখে, মুম্বইয়ের বান্দ্রার লীলাবতী হাসপাতালে গৌরী যমজ সন্তান,- এক পুত্র এবং কন্যা সন্তানের মা হন।

তথ্যসূত্র
---------

1. ↑  "Gauri Pradhan Tejwani's Height, Age, Serials, Personal Life, Biography"। ৩০ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২০।
2. ↑  "Biography of Gauri Pradhan:About Gauri"। ১৭ সেপ্টেম্বর ২০১৩ তারিখে মূল থেকে আর্কাইভ করা।
3. ↑  "Gauri Pradhan"। ১৭ ডিসেম্বর ২০১৪ তারিখে মূল থেকে আর্কাইভ করা।
4. ↑  "Jodi no 1: Gauri Pradhan and Hiten Tejwani"। shaaditimes। ১২ মে ২০২০ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২০।
5. ↑  "Celeb Love Story: Gauri & Hiten Tejwani"। iDiva Trendspotter। ৩০ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১০।
6. ↑  "Gauri and Hiten"। ১৭ ডিসেম্বর ২০১৪ তারিখে মূল থেকে আর্কাইভ করা।
7. ↑  "Hiten and Gauri blessed with Twins"। Gaea Times। সংগ্রহের তারিখ ১১ নভেম্বর ২০০৯।

বহিঃসংযোগ
---------

* ইন্টারনেট মুভি ডেটাবেজে গৌরী প্রধান (ইংরেজি)
**সা’দ উদ্দীন তাফতাযানী**(আরবী: سعد الدین تفتازانی) তর্কশাস্ত্র,ইলমে কালাম,ইলমে নাহু, সাহিত্য ও ইলমে ফিকহ্-এর একজন দক্ষ আলেম ছিলেন।

নাম
---

**নাম:** মাসউদ, **উপাধি:** সা’দ উদ্দীন। পিতার নাম: ও্রমর, উপাধি: কাযী ফখরুদ্দীন।

**বংশধারা:** সা’দ উদ্দীন মাসউদ ইবনে ওমর ইবনে আব্দুল্লাহ তাফতাযানী।

জন্ম
----

তিনি ইরান খোরাসানের তাফতাযান নামক জনপদে ৭১২হিজরির সফর মাসে/১ মার্চ ১৩২২খ্রিষ্টাব্দে জন্মগ্রহন করেন।

শিক্ষা অর্জন
------------

তিনি বিভিন্ন আলিম ও পণ্ডিতদের নিকট শিক্ষা লাভ করেন। তন্মধ্যে আযদুদ্দীন ও কুতুবুদ্দীন রাযীর নাম বিশেষভাবে উল্লেখযোগ্য।

অধ্যাপনা
--------

শিক্ষা সমাপনের পর যুবক বয়সেই তাকে তৎকালীন বড় বড় বিদ্বানদের কাতারে গণ্য করা হতো। লেখা-পড়া শেষ হওয়া মাত্রই তিনি অধ্যাপনার দায়িত্ব নিজ কােঁধে তুলে নেন। তার উল্লেখযোগ্য ছাত্র হলেন- আব্দুল ওয়াসি’ ইবনে খাযির, শায়খ শামসুদ্দীন ইবেন আহমদ হুফরী, আবুল হাসান বুরহান উদ্দীন প্রমুখ।

মাযহাব
------

তার মাযহাব সম্পর্কে দুটি মত পাওয়া যায়্ ১. হানাফী মাযহাবের অনুসারী। ২. শাফেয়ী মাযহাবের অনুসারী। উভয় মতের সমর্থনে দলিল রয়েছে, তবে তার হানাফী মাযহাবের অনুসারী হওয়ার পক্ষে মতামত বেশি জোরালো।

রচনাবলী
-------

তার অনেক রচনাবলীর মধ্যে উল্লেখযোগ্য হলো-

* تہذيب المنطق
* المطول
* المختصر المعاني
* مقاصد الطالبين
* شرح مقاصد الطالبين
* النعم السوابغ
* شرح الكلم النوابغ للزمخشري
* ارشاد الہادى
* شرح العقائد النسفیہ
* حاشیہ على شرح العضد على مختصر ابن الحاجب
* التلويح الى كشف غوامض التنقيح
* شرح التصريف العزي
* شرح الشمسیہ
* حاشیہ الكشاف
* شرح اربعين النوویہ

মৃত্যু
------

তিনি ২২ মুহাররম ৭৯২হিজরির রোজ সোমবার উযবেকিস্তানের সমরকান্দে মৃত্যুবরণ করেন। সেখানেই তাকে সমাধিস্থ করা হয়। কারো মতে তার মৃত্যুবরণ সন ৭৯১হিজরি, আবার কারো মতে ৭৯৭হিজরী। তবে প্রথমোক্ত মতই বিশুদ্ধ।

তথ্যসূত্র
---------

1. ↑  "تفتازانی"। *ویکی‌پدیا، دانشنامهٔ آزاد* (ফার্সি ভাষায়)। ২০২০-০৪-০১।
2. 1 2  "Al-Taftazani"। *Wikipedia* (ইংরেজি ভাষায়)। ২০২০-০৩-০৬।
3. ↑  موسوعہ فقہیہ ،جلد اول صفحہ 455، وزارت اوقاف کویت، اسلامک فقہ اکیڈمی انڈیا
4. ↑  "الشيخ التفتازاني"। *www.aljazeera.net* (আরবি ভাষায়)। সংগ্রহের তারিখ ২০২০-০৪-২৭।
5. 1 2  "تفتازانی سعدالدین"। *malekmuseum.org*। সংগ্রহের তারিখ ২০২০-০৪-২৭।
6. ↑  "سعدالدین مسعود بن عمر تفتازانی - ویکی فقه"। *wikifeqh.ir*। সংগ্রহের তারিখ ২০২০-০৪-২৭।
7. ↑  الاعلام للزركلی
**স্বামী শিবানন্দ** (৮ আগস্ট ১৮৯৬) হলেন একজন ভারতীয় যোগী সন্ন্যাসী এবং যোগগুরু। ১২৬ (২০২২ সাল পর্যন্ত) বছরের স্বামী ডক্টর শিবানন্দ পৃথিবীর সবচেয়ে বয়স্ক জীবিত ব্যক্তি।

প্রারম্ভিক জীবন
---------------

জন্ম ১৮৯৬ সালের ৮ আগস্ট হবিগঞ্জের বাহুবল উপজেলার হরিতলা গ্রামে। পিতা শ্রীনাথ গোস্বামী মাতা ভগবতী দেবী। মা, বাবা, কয়েক বছরের বড় দিদি আরতি সহ দ্বারে দ্বারে ভিক্ষা করে জীবন ধারণ করতেন। চরম দারিদ্র্যতার কারণে ৪ বছর বয়সে উনাকে নবদ্বীপের বিখ্যাত সন্ন্যাসী স্বামী ওঙ্কারানন্দর কাছে দিয়ে দিয়ে দেন। এর দুই বছর পর, যখন তার বয়স ৬ বছর, তিনি সন্ন্যাসীর সাথে বাড়ীতে ফিরে এসে শোনেন দিদি না খেতে পেয়ে মারা গেছেন। বাড়ীতে আসার ৭ দিন পর মা-বাবা একই দিনে মারা যান। তিনি স্বামী ওঙ্কারানন্দের সাথে পিতা-মাতার শ্রাদ্ধ শেষ করে ১৯০১ সালে নবদ্বীপ গমন করেন। বিদেশি অনুরাগীদের আমন্ত্রণে তিনি ইংল্যান্ড, গ্রিস, ফ্রান্স, স্পেন, অস্ট্রিয়া, ইতালি, হাঙ্গেরি, রাশিয়া, পোল্যান্ড, আয়ারল্যান্ড, নেদারল্যান্ড, সুইজারল্যান্ড, জার্মানি, বুলগেরিয়া, যুক্তরাজ্যসহ অর্ধশতাধিক দেশ সফর করেছেন।

শিক্ষা
------

১৯০১ সালে ভারতবর্ষের নবদ্বীপ গমন করেন ও সেখানে পড়াশোনা শুরু করেন। পরবর্তীতে তিনি কলকাতা মেডিক্যাল কলেজ থেকে এম বি বি এস পাশ করেন। ১৯২৫ সালে তিনি বিলেত যাত্রা করেন সেখান থেকে পিএইচডি ডিগ্রি লাভ করেন।

অর্জন
-----

যোগব্যায়ামের ক্ষেত্রে বিশেষ অবদানের জন্য স্বামী শিবানন্দ ২০২২ সালের মার্চ মাসে ভারত সরকার কর্তৃক দেশের চতুর্থ সর্বোচ্চ পদ্মশ্রী পুরস্কারে ভূষিত হন।

সাধনা
-----

ভারতের বারাণসীতে বসবাসরত চিরকুমার স্বামী শিবানন্দের মানবসেবাই ব্রত। উনার কোন রোগ নেই, উনি স্বল্পহারী, তৈলাক্ত খাবার, দুধ, ফল এড়িয়ে চলেন। চশমা ছাড়াই পড়তে পারেন। ভক্তদের দেওয়া টাকা পয়সা উনি গ্রহণ করেন না। প্রতিদিন যোগ ব্যায়াম করেন। বারাণসীতে (কাশী) উনার এক ভক্তের দেয়া ফ্ল্যাট উনি ছেড়ে দিয়েছেন বাংলাদেশ থেকে যাওয়া পূণ্যার্থীদের জন্য। সেখানে এক মাস থাকা- খাওয়া ফ্রি।

তথ্যসূত্র
---------

1. ↑  "Swami Sivananda receives Padma Shri award, know more about yoga legend's life, diet and daily routine"। *zeenews.india.com*। সংগ্রহের তারিখ ২০২২-০৩-২৪।
2. 1 2  আনন্দ, ওয়েব ডেস্ক, এবিপি (২০২২-০৩-২২)। "Swami Sivananda : পদ্ম পুরস্কার নিতে গিয়ে ভাইরাল ১২৫ বছরের স্বামী শিবানন্দের ভিডিও, কে ইনি ?"। *bengali.abplive.com*। সংগ্রহের তারিখ ২০২২-০৩-২৪।
3. ↑  "Padma Shri Swami Sivananda: শতায়ু পদ্মশ্রী স্বামী শিবানন্দের ফিট থাকার রহস্য"। *Kolkata TV*। ২০২২-০৩-২২। সংগ্রহের তারিখ ২০২২-০৩-২৪।
4. ↑  "১২৫ বছরে পদ্মশ্রী লাভ,সিলেটে জন্মগ্রহণকারী স্বামী শিবানন্দর দীর্ঘায়ুর রহস্য কী?"। *News18 Bengali*। ২০২২-০৩-২২। সংগ্রহের তারিখ ২০২২-০৩-২৪।
*d*(*A*, *B*) > *d*(*A*, *C*) + *d*(*C*, *B*)
কোনো বস্তুকণা যে পথ অতিক্রম করে তার মোট দৈর্ঘ্যকে দূরত্ব বলে । দূরত্ব হলো একটি স্কেলার রাশি । দূরত্ব একটি সংখ্যাসূচক রাশি, যা কোনো বস্তু কতদূরে রয়েছে তা নির্দেশ করে। কিন্তু বস্তু কোন দিকে আছে সেটা কখনোই নির্দেশ করে না। তাই শুধুমাত্র মান থাকার জন্য এটি একটি স্কেলার রাশি।পদার্থ বা দৈনন্দিন ব্যবহারে, দূরত্ব ভৌতিক (বাস্তবিক) দৈর্ঘ্য বোঝাতে পারে। গণিতে একটি দূরত্ব ফাংশন বা মেট্রিক শারীরিক দূরত্বের সামান্যীকরণ ধারণা। একটি মেট্রিক হলো একটি ফাংশন যা একটি নির্দিষ্ট সেট অনুযায়ী আচরণ করে।

মাত্রা: দুরত্বের মাত্রা হল দৈর্ঘ্যের মাত্রা। অতএব, S = [L]

একক: দুরত্বের একক হল দৈর্ঘ্যের একক অর্থাৎ মিটার (m)।
পদার্থবিজ্ঞানে দূরত্ব বলতে কোনো সচল বস্তুকণা দ্বারা অতিক্রান্ত পথের মোট দৈর্ঘ্য। এটি এক ধরনের গতি। যেমন - 

```
A বিন্দু হতে বস্তুকণা B বিন্দু । আবার B বিন্দু হতে  C বিন্দুতে যায়। এখানে A হতে B এর দূরত্ব  10 cm এবং B হতে C এর দূরত্ব 15 cm । অর্থাৎ দূরত্ব 
```

=AB+BC
=10 cm + 15 cm
=25 cm

এছাড়াও, সময়ের সাথে কোনো বস্তুর অবস্থানের পরিববর্তনকে দ্রুতি(Speed) বলে।

আরোও দেখুন
----------

তথ্যসূত্র
---------

* Deza, E.; Deza, M. (২০০৬), *Dictionary of Distances*, Elsevier, আইএসবিএন 0-444-52087-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link) .

 * দে
* স
**সৃতিবিদ্যা**

← সমাকলন ... ব্যবকলন →  

দূরত্ব **·** 
বেগ (দ্রুতি) **·** 
ত্বরণ **·** 
Jerk **·** 
Snap



উইকিউক্তিতে ***দূরত্ব*** সম্পর্কিত উক্তির সংকলন রয়েছে।

kono bostu jokhon otikranto durutter age chole jai take durotto bole
**ছাগলনাইয়া সরকারি পাইলট উচ্চ বিদ্যালয়** ফেনী জেলার ছাগলনাইয়া পৌরসভার ৫নং ওয়ার্ডে অবস্থিত একটি মাধ্যমিক পর্যায়ের সরকারি স্কুল।

ইতিহাস
------

১ নভেম্বর, ১৯১৫ সালে কলকাতা বিশ্ববিদ্যালয় এর অধীনে নবম শ্রেণিতে পাঠদানের মধ্য দিয়ে যাত্রা শুরু করে ‘ছাগলনাইয়া ইংরেজি উচ্চ বিদ্যালয়।’ ১৯৭৭ সালে বিদ্যালয়ের নাম পরিবর্তন করে ‘ছাগলনাইয়া পাইলট উচ্চ বিদ্যালয়’ করা হয়। পরবর্তীতে ২০১৫ সালে সরকারি করণের পর বিদ্যালয়ের নাম ‘ছাগলনাইয়া সরকারি পাইলট উচ্চ বিদ্যালয়’এ পরিবর্তিত হয়।

শ্রেণি, বিভাগ ও শাখা সমূহ
-------------------------

বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ০৮টি শাখা রয়েছে। এ ছাড়াও কারিগরি শিক্ষার জন্য ৩টি ট্রেড আছে।

* ৬ষ্ঠ শ্রেণি
* ৭ম শ্রেণি
* ৮ম শ্রেণি
* ৯ম-১০ম শ্রেণি;

বিভাগ: বিজ্ঞান, মানবিক ও ব্যবসায় শিক্ষা

### কারিগরি শিক্ষার ট্রেড

* ইলেকট্রিক্যাল ট্রেড
* মেকানিক্যাল ট্রেড
* সিভিল ট্রেড

ইউনিফর্ম
--------

* সাদা শার্ট     , গাঢ় নীল প্যান্ট      এবং সাদা কেডস্     ।

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের ব্যবহারিক শিক্ষার জন্য রয়েছে ল্যাবরেটরি। এখানে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে সাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

এ বিদ্যালয়ে ৩টি সংঘ আছে। যথাঃ

* বিএনসিসি
* স্কাউট
* রেড ক্রিসেন্ট

আরো দেখুন
---------

* ছাগলনাইয়া পৌরসভা
* ফেনী জেলা
* ফেনী জেলার শিক্ষা প্রতিষ্ঠানের তালিকা

তথ্যসূত্র
---------

1. ↑  "ইতিহাস, ছাগলনাইয়া সরকারি পাইলট উচ্চ বিদ্যালয়"। *chhagalnaiyapilot.edu.bd*। সংগ্রহের তারিখ ২০২২-০৯-০৪।
2. ↑  "একনজরে, ছাগলনাইয়া সরকারি পাইলট উচ্চ বিদ্যালয়"। *chhagalnaiyapilot.edu.bd*। সংগ্রহের তারিখ ২০২২-০৯-০৪।
3. ↑  "ইউনিফর্ম, ছাগলনাইয়া সরকারি পাইলট উচ্চ বিদ্যালয়"। *chhagalnaiyapilot.edu.bd*। সংগ্রহের তারিখ ২০২২-০৯-০৪।
4. ↑  "সংগঠন ও অন্যান্য, ছাগলনাইয়া সরকারি পাইলট উচ্চ বিদ্যালয়"। *chhagalnaiyapilot.edu.bd*। সংগ্রহের তারিখ ২০২২-০৯-০৪।
টাকিন ভুটানের জাতীয় প্রাণী ।
ভুটান রাজ্য হল পূর্ব হিমালয়ের দক্ষিণ ঢালে অবস্থিত একটি ছোট, স্থলবেষ্টিত দেশ। এর উত্তরে চিনের *তিব্বত স্বায়ত্তশাসিত অঞ্চল* এবং পশ্চিম, দক্ষিণ ও পূর্বে ভারতের সিকিম, পশ্চিমবঙ্গ, আসাম এবং অরুণাচল প্রদেশ অবস্থিত।

বৈচিত্র্যময় উচ্চতাযুক্ত এই ভূখণ্ডটি বিশ্বের সবচেয়ে রুক্ষ। দক্ষিণ এবং উত্তর সীমান্তের মধ্যেকার ১৫০ মাইলের মধ্যে, ভুটানের উচ্চতা ১৫০ থেকে ৭,৫০০ মিটারেরও বেশি। এই বিশাল ভৌগোলিক বৈচিত্র্যের সাথে সমানভাবে বৈচিত্র্যময় জলবায়ু ভুটানের জীববৈচিত্র্য এবং বাস্তুতন্ত্রে অবদান রাখে।

বাঘ, একশৃঙ্গ গণ্ডার, সোনালি বানর, মেঘলা চিতা, আসামি খরগোশ এবং স্লথ ভালুক দক্ষিণের গ্রীষ্মমণ্ডলীয় নিম্নভূমি এবং শক্ত কাঠের বনাঞ্চলে বাস করে। নাতিশীতোষ্ণ অঞ্চলের চওড়া পাতার এবং পাইন বনে ধূসর বানর, বাঘ, চিতাবাঘ, গরাল(goral) এবং সেরো(serow) পাওয়া যায়। ফল ধারণকারী গাছ এবং বাঁশ হিমালয়ের কালো ভাল্লুক, লাল পান্ডা, কাঠবিড়ালি, সম্বর হরিণ, বন্য শূকর এবং এক ধরণের হরিণ(barking deer)-এর জন্য বাসস্থান সরবরাহ করে। উত্তরে বিশাল হিমালয় রেঞ্জের আলপাইন আবাসস্থলে তুষার চিতা, নীল ভেড়া, মারমোট(marmot), কৃষ্ণসার হরিণ এবং *হিমালয়ের কস্তুরী হরিণ* -এর বাস।

৭৭০ টিরও বেশি প্রজাতির পাখি এবং ৫,৪০০ প্রজাতির গাছপালা সমগ্র রাজ্য জুড়ে দেখা যায়।

সংরক্ষণের তাৎপর্য
-----------------

পূর্ব হিমালয়কে বিশ্বব্যাপী জীববৈচিত্র্যের হটস্পট হিসাবে চিহ্নিত করা হয়েছে এবং ২০০৯ থেকে ২০২১ সালের মধ্যে WWF(World Wide Fund for Nature) দ্বারা গৃহীত বৈশ্বিক জীববৈচিত্র্যের একটি ব্যাপক বিশ্লেষণে বিশ্বের ২৩৪টি বিশ্বব্যাপী অসামান্য বাস্তুঅঞ্চলের মধ্যে গণনা করা হয়েছে।

ভুটানকে সক্রিয় সংরক্ষণ উদ্যোগের আদর্শ হিসেবে দেখা হয়। দেশটি দায়িত্ব সহকারে তার জীববৈচিত্র্য রক্ষণাবেক্ষণের জন্য আন্তর্জাতিকভাবে প্রশংসা পেয়েছে। কমপক্ষে ১২ শতাংশ ভূমি এলাকাকে বনের আওতায় রাখা বজায় রাখার জন্য দেশটির এক চতুর্থাংশেরও বেশি এলাকা জাতীয় উদ্যান, সংরক্ষিত এলাকা হিসেবে চিহ্নিত।

পরিবেশ সংরক্ষণকে দেশের উন্নয়ন কৌশলের মূলে রাখা হয়েছে।

সংরক্ষণের সমস্যা
----------------

 বিপন্ন রামকুত্তা পৃথিবীতে এই প্রজাতির ২৫০০ টিরও কম সদস্য রয়েছে।

জনসংখ্যার চাপ, কৃষি আধুনিকীকরণ, চোরাশিকার, বড় আকারের জলবিদ্যুৎ উন্নয়ন, খনিজ উত্তোলন, শিল্পায়ন, নগরায়ণ, পয়ঃনিষ্কাশন ও বর্জ্য নিষ্কাশন, পর্যটন, উপলব্ধ জমির উপর রাস্তা নির্মাণের প্রতিযোগিতা এবং সামাজিক ও অর্থনৈতিক সম্পর্কিত অন্যান্য ভৌত অবকাঠামোর উন্নয়ন প্রাকৃতিক পরিবেশের উপর চাপ সৃষ্টি করেছে।

প্রাণিজগত
---------

**স্তন্যপায়ী প্রাণী**:

* আরগালি(Argali)
* এশীয় হাতি
* এশীয় কালো ভালুক
* সোনালি বানর
* বিন্টুরং
* বাঘ
* রামকুত্তা
* তুষার চিতা
* ভুটানি টাকিন
* ধূসর নেকড়ে

**পাখি**:

* কালো গলার সারস

আরও দেখুন
---------

* 
* ভারতের বন্যপ্রাণী
* বাংলাদেশের বন্যপ্রাণী

তথ্যসূত্র
---------

এই তালিকায় অন্তর্ভুক্ত করার জন্য এই পৃষ্ঠায় কোন তথ্যসূত্র নেই।

বহিঃসংযোগ
---------

* World Wildlife Federation (Bhutan)
* International Union for Conservation of NatureRed List
* "Online Photo Galleries" on Nature and Wildlife of India at "India Nature Watch (INW)" - spreading the love of nature and wildlife in India through photography
**স্বাধীনতা টাওয়ার** কুয়েত শহরে অবস্থিত একটি ৩৭২ মিটার উঁচু টেলিযোগাযোগ টাওয়ার, যা দেশটির দ্বিতীয় সুউচ্চ কাঠামো এবং বিশ্বের ৩৯তম উচ্চতম ভবন। এই টাওয়ারটি সালেহ আলআবদালি তৈরি করেছিলেন। টাওয়ারটি পর্যটকদের জন্য উন্মুক্ত নয়। টাওয়ারের সাথে সংযুক্ত ভবনে দেশটির যোগাযোগ ও তথ্য প্রযুক্তি নিয়ন্ত্রণ কর্তৃপক্ষের অফিস রয়েছে; এছাড়া এতে একটি সরকারী সেবা কেন্দ্র রয়েছে যাতে স্বরাষ্ট্র মন্ত্রণালয়, পররাষ্ট্র মন্ত্রণালয়, বেসামরিক তথ্য মন্ত্রণালয়, বিচার মন্ত্রণালয়, সামাজিক নিরাপত্তা মন্ত্রণালয় সম্পর্কিত সরকারী সেবা দেয়া হয়।

ইতিহাস
------

২ আগস্ট, ১৯৯০ সালে কুয়েতে ইরাকি আগ্রাসনের আগে **কুয়েত টেলিযোগাযোগ টাওয়ার**টির নির্মাণ কাজ শুরু হয়। আগ্রাসন সংঘটিত হওয়ার সময় নির্মাণ কাজ প্রায় অর্ধেক সম্পূর্ণ হয়েছিল, আগ্রাসন শুরু হলে নির্মাণ কাজ স্থগিত হয়ে যায়। তবে কাঠামোর কোনও ক্ষতি হয়নি এবং ১৯৯১ সালের ২৭শে ফেব্রুয়ারি ইরাকি বাহিনীকে বহিষ্কার করার পর পুনরায় এটির নির্মাণকাজ শুরু হয়। ১৯৯৩ সালে সমাপ্ত হওয়ার পরে, এই টাওয়ারটির নামকরণ করা হয়েছিল **স্বাধীনতা টাওয়ার**, যা ইরাক থেকে কুয়েতের মুক্তির প্রতীক।

গ্যালারী
--------

* 
* 
* 
* 
*

আরও দেখুন
---------

* কুয়েতের দীর্ঘতম ভবনের তালিকা
* বিশ্বের দীর্ঘতম ভবনের তালিকা

বহিঃসংযোগ
---------

* *স্ট্রাকচারে* স্বাধীনতা টাওয়ার (ইংরেজি)
**দরাবড় দুর্গ** (উর্দু: **قِلعہ دراوڑ** ‎‎) পাকিস্তানের পাঞ্জাবের আহমদপুর পূর্ব তহশিলে অবস্থিত একটি বৃহৎ বর্গাকার দুর্গপ্রাকার। বাহাওয়ালপুর শহর থেকে প্রায় ১৩০ কিলোমিটার দক্ষিণে, চোলিস্তান মরুভূমিতে দরাবড়ের চল্লিশটি ঘাঁটি বহু মাইল পর্যন্ত দৃশ্যমান। এর দেওয়ালগুলোর পরিধি ১৫০০ মিটার এবং ৩০ মিটার উঁচু।

দরাবড় দুর্গটি প্রথম নবম শতাব্দীতে ভাটি বংশের হিন্দু শাসক রাই জাজ্জা ভাটি কর্তৃক জয়সলমের এবং বাহাওয়ালপুর এর রাজা রাওয়াল দিওরাজ ভাটির সম্মানে নির্মিত হয়। দুর্গটি প্রাথমিকভাবে *দেরা রাওয়াল* নামে পরিচিত ছিল এবং পরে *দেরা রাওয়ার*, যা সময়ের সাথে সাথে বর্তমান নাম *দেরাওয়ার* হিসেবে পরিচিতি লাভ করে।

আঠারো শতকে দুর্গটি শাহোত্রা উপজাতির কাছ থেকে বাহাওয়ালপুরের মুসলিম নবাবরা দখল করে। পরবর্তীতে এটি বর্তমান রূপে ১৭৩২ সালে আব্বাসী শাসক নবাব সাদেক মুহাম্মদ কর্তৃক পুনর্নির্মিত হয়, তবে ১৭৪৭ সালে শিকারপুরে বাহাওয়াল খানের ব্যস্ততার কারণে দুর্গটি তাদের হাত থেকে ছিটকে যায়। ১৮০৪ সালে নবাব মুবারক খান দুর্গটি ফিরিয়ে নেন। দুর্গের ক্ষয়িষ্ণু প্রাচীরের নিকটে ধ্বংসাবশেষে প্রায় এক হাজার বছরের পুরানো গুলির খোলা পাওয়া যায়।

বাহাওয়ালপুর রাজ্যের দ্বাদশ ও শেষ শাসক নবাব সাদেক মুহাম্মদ খান আব্বাসী পঞ্চম, ১৯০৪ সালে এই দুর্গে জন্মগ্রহণ করেছিলেন।

ঐতিহাসিকভাবে গুরুত্বপূর্ণ এই দুর্গটি চোলিস্তান প্রান্তরের প্রাণকেন্দ্রে একটি বিশাল এবং চিত্তাকর্ষক কাঠামো উপস্থাপন করছে, তবে এর দ্রুত অবনতি ঘটছে এবং সংরক্ষণের জন্য অবিলম্বে প্রতিরোধমূলক ব্যবস্থার প্রয়োজন রয়েছে।

ভ্রমণব্যবস্থা
-------------

দরাবড় দুর্গটি পর্যটকদের জন্য একটি গুরুত্বপূর্ণ স্থান। অফ-রোড চোলিস্তান মরুভূমি জিপ র‍্যালি বা টিডিসিপি চোলিস্তান জীপ র‍্যালিটি সম্প্রতি আহমদপুর পূর্ব তহসিলের দেরাওয়ার দুর্গের কাছে প্রতিষ্ঠিত হয়।

চিত্রশালা
---------

* 
* 
* 
* 
* 
*

আরও দেখুন
---------

* পাকিস্তানের বিশ্ব ঐতিহ্যবাহী স্থানসমূহের তালিকা

তথ্যসূত্র
---------

1. ↑  "Derawar Fort"। *pakembjakarta.org*। ২০২১-০১-১২ তারিখে মূল থেকে আর্কাইভ করা। সংগ্রহের তারিখ ২০২১-০১-১০।
2. ↑  Khaliq, Fazal (১ ফেব্রুয়ারি ২০১৭)। "Derawar Fort: a 9th century human marvel on the verge of collapse"। *Dawn* (ইংরেজি ভাষায়)। সংগ্রহের তারিখ ১০ জানুয়ারি ২০২০।
3. 1 2  Dawn.com (২০১১-০৬-২০)। "Derawar Fort – Living to tell the tale"। *DAWN.COM* (ইংরেজি ভাষায়)। সংগ্রহের তারিখ ২০২১-০১-১০।
4. 1 2  Miraj, Muhammad Hassan (২০১৩-১২-২৭)। "Channan Pir"। *DAWN.COM* (ইংরেজি ভাষায়)। সংগ্রহের তারিখ ২০২১-০১-১০।
5. ↑  Gill, Majeed (২০১৭-০২-২১)। "Centuries-old catapult shells found near Bahawalpur"। *DAWN.COM* (ইংরেজি ভাষায়)। সংগ্রহের তারিখ ২০২১-০১-১০।

বহিঃসংযোগ
---------


উইকিমিডিয়া কমন্সে **দরাবড় দুর্গ** সংক্রান্ত মিডিয়া রয়েছে।

* দরাবড় দুর্গ
* ContactPakistan.com-এ দেরাওয়ার দুর্গ  ওয়েব্যাক মেশিনে আর্কাইভকৃত ২৫ জুন ২০১৫ তারিখে
* দেরাওয়ার দুর্গ, পাকিস্তানের বৃহৎ বর্গাকার দুর্গপ্রাকার  ওয়েব্যাক মেশিনে আর্কাইভকৃত ১৪ ডিসেম্বর ২০১১ তারিখে
**ভবানী সেন** (১৯০৯ - ১০ জুলাই, ১৯৭২) একজন ভারতীয় সাম্যবাদী তাত্ত্বিক নেতা ও প্রাবন্ধিক। তিনি ভারতের স্বাধীনতা আন্দোলনে যুক্ত ছিলেন।

রাজনীতি
-------

ভবানী সেন অধুনা বাংলাদেশের পাবনায় জন্মগ্রহণ করেছিলেন। ছাত্রজীবন থেকে ব্রিটিশবিরোধী আন্দোলনে যোগ দিয়ে ১৯৩০ সালে জেলে যান। যশোর খুলনা যুব সংঘের বিপ্লবী সন্ত্রাসবাদী কর্মকান্ডের সাথে জড়িত ছিলেন প্রথম জীবনে। দেউলি বন্দীনিবাস থাকাকালীন অর্থনীতিতে এম.এ পাশ করেন। ১৯৩৮ সালে মুক্তি পেয়ে ভারতের কমিউনিস্ট পার্টিতে যোগ দিয়েছিলেন তিনি। রেলকর্মীদের ট্রেড ইউনিয়ন আন্দোলন, ১৯৪০-৪২ সালে কৃষক আন্দোলনে সক্রিয় ছিলেন। অবিভক্ত বাংলার কমিউনিস্ট আন্দোলনে নেতার ভূমিকায় উঠে আসেন ও ১৯৪৩ সালে দলের রাজ্য কমিটিতে নির্বাচিত ও কেন্দ্রীয় কমিটির সদস্য হন। তেভাগা আন্দোলনেও তিনি অগ্রণী ভূমিকা নেন। ১৯৪৮ সালে কলকাতায় দলের দ্বিতীয় কংগ্রেসে কমিউনিস্ট পার্টির পলিটব্যুরো সদস্য হন। ১৯৬২ সালে পার্টি দ্বিধাবিভক্ত হলে সিপিআই দলের রাজ্য কমিটি সম্পাদক নির্বাচিত হন।

রচনা
----

ভবানী সেন দলের তাত্ত্বিক নেতা ও সুলেখক ছিলেন। ছদ্মনামে রচিত তার বিভিন্ন প্রবন্ধ বাংলা সাহিত্য মহলে আলোড়ন ফেলেছিল। রবীন্দ্রনাথ ঠাকুরকে নিয়ে রবীন্দ্র গুপ্ত ছদ্মনামে লেখা প্রবন্ধে রবীন্দ্রনাথ ঠাকুরকে "বুর্জোয়া কবি" আখ্যা দেন, যা তীব্র বিতর্ক সৃষ্টি করেছিল। সাহিত্য সংস্কৃতি, দলীয় মতবাদ ইত্যাদি নিয়ে বিশ্লেষণাত্মক অজস্র রচনা আছে তার।

মৃত্যু
------

সোভিয়েত ইউনিয়নের মস্কোতে ১৯৭২ সালে মারা যান তিনি।

তথ্যসূত্র
---------

1. ↑  দাশ, সুস্নাত (জানুয়ারি ২০০২)। "সংযোজন ২"। *অবিভক্ত বাঙলার কৃষক সংগ্রাম: তেভাগা আন্দলোলনের আর্থ-রাজনৈতিক প্রেক্ষিত-পর্যালোচনা-পুনর্বিচার* (প্রথম প্রকাশ সংস্করণ)। কলকাতা: নক্ষত্র প্রকাশন। পৃষ্ঠা ২৮৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  প্রথম খন্ড (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৭৬।
3. ↑  "শতবর্ষ পরে"। আনন্দবাজার পত্রিকা। সংগ্রহের তারিখ ৮ অক্টোবর ২০১৭।
**প্রেমানন্দ দত্ত** বাঙালী সশস্ত্র বিপ্লববাদী।

জন্ম
----

জন্ম: চট্টগ্রাম। মৃত্যু: রাঁচি, ঝাড়খণ্ড।

প্রারম্ভিক জীবন।
----------------

পিতা হরিশ চন্দ্র দত্ত ছিলেন ব্রাহ্মসমাজের আচার্য। প্রেমানন্দ চট্টগ্রাম বন্দরের প্রিভেনটিভ অফিসারের কাজ করতেন। দেশবন্ধু চিত্তরঞ্জনের আহবানে সাড়া দিয়ে চাকরি ছেড়ে অসহযোগ আন্দোলনে যোগ দেন এবং কারাবরণ করেন। চা বাগানে শ্রমিকদের ওপর অত্যাচারের প্রতিবাদে আসাম-বেঙ্গল রেলওয়ে কর্মচারীদের ঘোষিত ধর্মঘটে অংশ নিয়ে আবার জেলে যান।

বিপ্লবী দলে
-----------

মাস্টারদা সূর্য সেনের অনুগামী ও বিপ্লবী অনন্ত সিংহ তার বন্ধু ছিলেন। চট্টগামের একই পাড়ায় তাদের বাড়ি ছিল। ১৯২৩ সালে তারা শারীরশিক্ষা ক্লাব গড়ে তোলেন যা ছিল গোপনে বিপ্লবী রাজনীতির চর্চাকেন্দ্র। মুলত অনন্ত সিংহের অনুপ্রেরণাতেই প্রেমানন্দ বিপ্লবী দলের বিভিন্ন গুরুত্বপূর্ণ কাজে অংশ নেন। অস্ত্রশস্ত্র প্রস্তুত ও নিরাপদ স্থানে রাখার ব্যবস্থা করতেন।

প্রফুল্ল রায় হত্যা
-------------------

চট্টগ্রামে বিপ্লবীদের ওপর নজর রাখার জন্যে ব্রিটিশ পুলিশের গোয়েন্দা সাব-ইন্সপেক্টর প্রফুল্ল রায় কুখ্যাত ছিল। এই ব্যক্তি অনন্ত সিংহকে গ্রেপ্তার করলে প্রেমানন্দ দত্ত প্রতিশোধ নিতে সচেষ্ট হন। প্রফুল্ল রায়ের সাথে বন্ধুত্ব করে চট্টগ্রাম পল্টনের মাঠে নির্জন জায়গায় নিয়ে ১৯২৪ এর ২৪শে মে তাকে গুলি করে হত্যা করেন। প্রফুল্ল মৃত্যুকালীন জবানবন্দীতে প্রেমানন্দের নাম বলে যায় এবং তিনি গ্রেপ্তার হন। ব্যারিস্টার যতীন্দ্রমোহন সেনগুপ্ত তার হয়ে মামলা লড়েন। মামলার প্রধান সাক্ষী রায়বাহাদুর সতীশ রায়কে সুকৌশলে জেরা করে, আইনি জটিলতার মারপ্যাঁচে ফেলে প্রেমানন্দ দত্তকে বেকসুর খালাস করেন যতীন্দ্রমোহন। হাইকোর্টে এপিলে গেলে সেখানেও নিরপরাধ প্রমাণিত হন তিনি।

মৃত্যু
------

প্রফুল্ল রায় হত্যা মামলায় মুক্তি পেলেও অন্যায়ভাবে ১ নং বেঙ্গল অর্ডিন্যান্স এক্ট অনুসারে তাকে পুলিশ আবার গ্রেপ্তার করে জেলে পাঠায়। জেলে থাকার সময় তার মানসিক অবস্থার অবনতি ঘটে। তাকে রাঁচির মানসিক হসপিটালে পাঠানো হয়। সেখানেই এই বিপ্লবীর মৃত্যু হয়।

তথ্যসূত্র
---------

1. ↑  প্রথম খন্ড, অনন্ত সিংহ (১৯৬৮)। *অগ্নিগর্ভ চট্টগ্রাম*। কলকাতা: বিদ্যোদয় লাইব্রেরি প্রা: লি:। পৃষ্ঠা ১৮৪।
2. ↑  Manasi Bhattacharya। *Chittagong Summer 1930*। HarperCollins publishers। পৃষ্ঠা Timeline।
3. ↑  প্রসাদ দাস মুখোপাধ্যায়, সূর্যসেন ও স্বাধীনতা সংগ্রাম (১৯৯৫)। *চট্টগ্রাম সশস্ত্র বিপ্লবে দেশপ্রিয় যতীন্দ্রমোহনের ভূমিকা*। বহরমপুর: সূর্যসেনা প্রকাশনী। পৃষ্ঠা ৭৪।
4. ↑  অনন্ত সিংহ (১৯৬৮)। *অগ্নিগর্ভ চট্টগ্রাম প্রথম খন্ড*। কলকাতা: বিদ্যোদয় লাইব্রেরী প্রা: লি:। পৃষ্ঠা ২১৫, ২১৬।
5. ↑  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩২০। আইএসবিএন 81-85626-65-0।
**টিনা আম্বানি** (জন্মনাম: টিনা মুনিম; জন্ম: ১১ ফেব্রুয়ারি ১৯৫৭) হলেন একজন ভারতীয় সাবেক অভিনেত্রী। ১৯৯১ সালে টিনা বিশিষ্ট শিল্পপতি অনিল আম্বানিকে বিয়ে করে তার নামের শেষে ‘আম্বানি’ যুক্ত করেন।

১৯৫৭ সালের ১১ই ফেব্রুয়ারি মুম্বাইয়ে এক গুজরাতি জৈন পরিবারে টিনার জন্ম হয়। তার বাবার নাম ছিল নন্দকুমার আর মায়ের নাম মীনাক্ষী। এই দম্পতির নবম ও সর্বকনিষ্ঠ সন্তান ছিলেন টিনা। টিনা মুম্বাইয়ের খার এলাকার ‘এমএম পিউপিলস ওউন স্কুল’ থেকে ১৯৭৫ সালে হাইস্কুল পড়াশোনা শেষ করেন। ঐ বছরেই টিনা ‘ফেমিনা টিন প্রিন্সেস ইন্ডিয়া’ সুন্দরী প্রতিযোগিতায় জিতে যান এবং নেদারল্যান্ডসে ‘মিস টিনএজ ইন্টারন্যাশনাল’ কনটেস্টে ভারতের প্রতিনিধিত্ব করেন এবং ‘দ্বিতীয় রানার-আপ’ হিসেবে জয়ী হন। ভারতে এসে তিনি মুম্বাইয়ের জয় হিন্দ কলেজে আর্টসে ভর্তি হন।

১৯৭৬ সালের ডিসেম্বর মাসে টিনা অভিনেতা দেব আনন্দের প্রযোজনা এবং পরিচালনা করা চলচ্চিত্র ‘দেস পরদেস’-এ অভিনয়ের সুযোগ পান, চলচ্চিত্রটি ১৯৭৮ সালে মুক্তি পায়, এটিই ছিল টিনা অভিনীত প্রথম চলচ্চিত্র। টিনা অভিনীত গুরুত্বপূর্ণ চলচ্চিত্র হচ্ছে 'লুটমার' (১৯৮০), 'মনপসন্দ' (১৯৮০), 'কর্জ' (১৯৮০), 'বাতোঁ বাতোঁ মেঁ' (১৯৭৯), 'ফিফটি ফিফটি' (১৯৮১), 'রকি' (১৯৮১), 'সৌতন' (১৯৮৩), 'বেওফাঈ' (১৯৮৫), 'ইয়ে ওয়াদা রহা' (১৯৮২), 'ইনসাফ ম্যাঁ করূঁগা' (১৯৮৫), 'অলগ অলগ' (১৯৮৫) এবং 'অধিকার' (১৯৮৬)।

তথ্যসূত্র
---------

1. ↑  "Tina Ambani: Every organ wasted is a potential life lost - Times of India"। *The Times of India*। সংগ্রহের তারিখ ১৮ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  July 10, Kaveree Bamzai; July 20, 2015 ISSUE DATE:; July 13, 2015UPDATED:; Ist, 2015 11:35। "I've always been a working woman: Tina Ambani"। *India Today*। সংগ্রহের তারিখ ১৮ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Tina Ambani"। *IMDb*। সংগ্রহের তারিখ ১৮ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ইন্টারনেট মুভি ডেটাবেজে টিনা আম্বানি (ইংরেজি)
**গ্রীন লাইন পরিবহন** বাংলাদেশের একটি অন্যতম আন্তঃজেলা পরিবহন সংস্থা। এটি ঢাকা থেকে চট্টগ্রাম, সিলেট, খুলনা ও রাজশাহী বিভাগের বিভিন্ন গন্তব্যস্থলে পরিবহন সেবার পাশাপাশি ভারতের কলকাতায়ও পরিবহন সুবিধা প্রদান করে।

ইতিহাস
------

১৯৯০ সালে আলহাজ মোহাম্মদ আলাউদ্দিন গ্রীন লাইন পরিবহন সংস্থা প্রতিষ্ঠা করেন। ঢাকা-চট্টগ্রাম রুটে হিনো এসি বাস চালানোর মাধ্যমে পরিবহন ব্যবসা শুরু করে গ্রীন লাইন। এরপর পর্যায়ক্রমে কক্সবাজার, বেনাপোল, রংপুর, রাজশাহী ও সিলেট রুটে বাস চলচল শুরু করে। গ্রীন লাইন পরিবহনই বাংলাদেশের সড়কপথে সর্বপ্রথম এসি বাস পরিসেবা চালু করে। এরপর সুইডেন থেকে ২০০৩ সালে ভলভো ও ২০০৫ সালে স্ক্যানিয়ার এসি বাস আমদানী করে গ্রীন লাইন। ২০১৩ সালে যাত্রীদের স্লিপার কোচে পরিসেবা প্রদান শুরু করে। ২০১৪ সালে গ্রীন লাইন ওয়াটারওয়েজ নামে জলপথে যাত্রী পরিবহন শুরু করে। সম্প্রতি ২০১৮ সালে গ্রীন লাইন ঢাকা থেকে সিলেট ও কক্সবাজার রুটে জার্মানি থেকে আমদানী করা ম্যান কোম্পানির ডাবল ডেকার বাস চালু করে।

যাত্রী পরিসেবা
--------------

শুরুতে গ্রীন লাইন শুধুমাত্র ঢাকা-চট্টগ্রাম রুটে যাত্রী পরিবহন করলেও বর্তমানে ঢাকা থেকে চট্টগ্রাম, সিলেট, কক্সবাজার, টেকনাফ, খুলনা, বেনাপোল ও রাজশাহী রুটে এবং চট্টগ্রাম থেকে সরাসরি সিলেট ও বেনাপোলে যাত্রী পরিবহন করে। এছাড়াও ঢাকা-খুলনা-কলকাতা রুটে "সৌহার্দ পরিবহন" পরিচালনা করে গ্রীন লাইন।

### গ্রীন লাইন ওয়াটারওয়েজ

গ্রীন লাইন ২০১৪ সাল থেকে "*গ্রীন লাইন ওয়াটারওয়েজ*" নামে টেকনাফ-সেন্ট মার্টিন জলপথে এমভি গ্রীন লাইন-১ নামে লঞ্চ ছাড়ে। পরবর্তীতে ২০১৫ সালে ঢাকা-বরিশাল নৌপথে এমভি গ্রীন লাইন-২ ও এমভি গ্রীন লাইন-৩ নামে শীতাতপ নিয়ন্ত্রিত দুইটি জলযান যাত্রী পরিসেবায় যোগ করে।

তথ্যসূত্র
---------

1. 1 2 3 4  "About us"। *গ্রীন লাইন পরিবহন* (ইংরেজি ভাষায়)। সংগ্রহের তারিখ ৬ এপ্রিল ২০১৯।
2. 1 2 3  "গ্রীন লাইন এবার ঢাকা-বরিশাল সড়ক পথে"। *দি বাংলাদেশ টুডে*। ২০ মে ২০১৮। ৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৯।
3. ↑  "গ্রীন লাইন পরিবহনের নতুন এসি ডাবল ডেকার বাস সার্ভিস উদ্বোধন"। বাংলাদেশ প্রতিদিন। ১৮ এপ্রিল ২০১৮। সংগ্রহের তারিখ ৬ এপ্রিল ২০১৯।
4. ↑  "ঢাকা-চট্টগ্রাম রুটে গ্রীন লাইনের এসি দ্বিতল বাস"। যুগান্তর। ২৭ আগস্ট ২০১৭। সংগ্রহের তারিখ ৬ এপ্রিল ২০১৯। [*স্থায়ীভাবে অকার্যকর সংযোগ*]
5. ↑  "New Dhaka and Kolkata bus service starts tomorrow" (ইংরেজি ভাষায়)। দ্য ডেইলি স্টার। ৭ এপ্রিল ২০১৭। সংগ্রহের তারিখ ৬ এপ্রিল ২০১৯।

বহিঃসংযোগ
---------

* গ্রীন লাইন পরিবহন - প্রাতিষ্ঠানিক ওয়েবসাইট
**দুবাই টাওয়ারস- দোহা** হলো কাতারের দোহায় অবস্থিত একটি অতি-উঁচু আকাশচুম্বী ভবন যার মূল ছাদের উচ্চতা ৪০০ মিটার বা (১,৩১২.৩৪ ফুট) এবং সার্বিক টাওয়ারের উচ্চতা ৪৩৭ মিটার বা (১৪৩৩.৭৩ ফুট)। দুবাই টাওয়ারের আনুমানিক খরচ ধরা হয়েছে ২.৩ বিলিয়ন কাতারই রিয়াল বা (৬৩১.৬১ মিলিয়ন ইউএস ডলার)[*যাচাই করার জন্য উদ্ধৃতি প্রয়োজন*]। ধারণা করা হচ্ছে, এর নির্মাণ কাঠামোটি সম্পূর্ণ হলে এটি হবে কাতারের সবচেয়ে উঁচু ভবন। এবং এটি হবে আরো সুন্দর আরো চাকচিক্যময় এবং ব্যস্তময় বানিজ্যিক এলাকার মধ্যে একটি।

কাতার, দোহার ওয়েস্ট বে জেলায় অবস্থিত, দোহা কর্নিচের পাশে, ৯০তলা বিশিষ্ট দুবাই টাওয়ারস/বহুতল ভবনটি নির্মাণ করছে সামা দুবাই, যা পূর্বে দুবাই ইন্টারন্যাশনাল প্রপার্টিজ নামে পরিচিত ছিল, এটি হচ্ছে দুবাই হোল্ডিং-এর আন্তর্জাতিক রিয়েল এস্টেট বিনিয়োগ এবং উন্নয়ন শাখা।

অনেক জল্পনা কল্পনা শেষে প্রকল্পটি নির্মাণে ঠিকাদারী প্রতিষ্ঠান আল-হাবতুর এবং আল জাবেরের মধ্যে একটি যৌথ চুক্তিবদ্ধ সম্পাদিত হয়। এর স্থপতি হলেন বিখ্যাত প্রকৌশলী রবার্ট ম্যাথিউ জনসন মার্শাল ( আরএমজিএম) এবং তিনি একই সাথে এর প্রকৌশল পরামর্শদাতাও বটে। আর খরচ বা ব্যয় পরামর্শদাতা হলেন হ্যান্সকম্ব কনসালটেন্টস ইনকর্পোরেশন, প্রকল্প ব্যবস্থাপনা পরামর্শদাতা হলেন সামা ইসিএইচ,দুবাই।

নানাবিধ ব্যবহারের এই টাওয়ারটির যখন নির্মাণ কাজ শেষ হবে তখন এটি ৭০০০ বর্গমিটার বা প্রায় ৭৫৩৪৭.৩৭ বর্গফুট এলাকার সমান জায়গা দখল করবে বা তার সমান হবে। এতে আরো যা থাকবে তা হলো ২২৫-রুমের পাঁচ তারকা হোটেলের ১৩টি ফ্লোর, ২৯টি অফিস স্পেস এবং ২২৬টি বিলাসবহুল ৩১টি ফ্লোর। অ্যাপার্টমেন্ট এবং তিনটি সুপার লাক্সারি পেন্টহাউসও থাকবে এতে।

দুবাইয়ের আর্থিক সংকট/বিপর্যয়ের ফলে প্রকল্পটি বর্তমানে অত্যন্ত ধীর গতিতে চলছে। সম্প্রতি যদিও এর বিনিয়োগকারীদের পরামর্শ দেওয়া হয়েছে যে ভবনটির নির্মাণকাজ শেষ হতে এর নির্ধারিত সময়ের মাত্র ৯ মাস বাকি রয়েছে। তবুও ২০১০ সালের মে মাসে নেয়া প্রস্তাবিত ৮৪টি প্রকল্পের ২৯টির নির্মাণকাজ কেবলমাত্র সম্পন্ন হয়েছে। সেই অনুসারে, এটি সম্পূর্ণ না হওয়া পর্যন্ত কমপক্ষে আরও ১১ বছরের বেশি সময় লেগে যেতে পারে বলে বিশেষজ্ঞদের অনুমান/ধারণা।

২০২২ সালের ফেব্রুয়ারিতে, নির্মাণাধীন দুবাই টাওয়ারস যার কয়েকটি মেঝে নোংরা কাঁচে আবৃত হয়েছে।

তথ্যসূত্র
---------

1. "Building Profile"। Emporis। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*অকার্যকর সংযোগ*]
2. "Year of Completion"। World Arab। ২০০৯-১১-১৯ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. "Contractors"। Search dot com। ২৩ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Official Website
* *স্কাইস্ক্র্যাপারপেইজ* -এ দুবাই টাওয়ার দোহা
***টক্কর*** স্বপন সাহা পরিচালিত ২০০৮ সালের একটি বাংলা চলচ্চিত্র।ছবিটি বক্স অফিসে হিট ছিল।

পটভূমি
------

ধনী মেয়ে চৈতালী চৌধুরী তার বড় ভাই এবং পিসির ইচ্ছার বিরুদ্ধে দরিদ্র অজয় ​​(প্রসেনজিৎ চ্যাটার্জী) কে বিয়ে করে। তবে দু'মাসের মধ্যে চৈতালী (রচনা বন্দ্যোপাধ্যায়) এবং ​​অজয়ের মধ্যে অজয়ের প্রিয় ভাগ্নে অরুণকে (অরিন্দম রায়) নিয়ে ঝগড়া হয়। অজয় চৈতালীকে তার ভাই জয়দেবের (সুদীপ মুখার্জি) বন্ধু শেখরের (দিগন্ত বাগচি) সামনে চড় মারে। অজয় তার বউকে তার মা এবং তাঁর বিধবা বোন দিপার সাথে থাকার অনুরোধ করার পরেও চৈতালী বাড়ি ছেড়ে চলে যায়। এই ঘটনার পরে অজয় ​​একজন দরিদ্র ব্যক্তি থেকে ধনী ব্যবসায়ীতে পরিণত হয়। অন্যদিকে জয়দেব, পিসি এবং শেখর চৈতালিকে অজয়ের নামে কান ভারি করে ।১৫ বছর পার হয়ে যায়। তারা এখনও একে অপরকে ভালবাসে।কিন্তু সামাজিক বাঁধার কারণে তারা আর এক হতে পারে না। এদিকে অরুণ বড় হয়ে বিগড়ে যাওয়া ছেলেতে পরিণত হয়েছে। এত সবের মধ্যেও মামা-ভাগ্নের বন্ধন অবিচল থেকে যায়। অরুণ তিথির (বার্সা প্রিয়দর্শিনী) প্রেমে পড়ে যায়। যে কিনা জয়দেবের একমাত্র মেয়ে। রঞ্জন একজন গরিব ও ইতিবাচক লোক (ভাস্বর চ্যাটার্জি) যে এই দুই পরিবারের মধ্যে শান্তি ফিরিয়ে আনার চেষ্টা করে। অন্যদিকে শেখর একটি পরিকল্পনা করে। সে জয়দেবকে দিয়ে অজয়কে মারার জন্য খুনিদের পাঠায়। অজয় সাহসিকতার সাথে লড়াই করলেও আহত হয়। অরুণ এই খবর শুনে জয়দেব এবং শেখরকে রেগে হত্যা করতে ছুটে যায়। কিন্তু দুর্ঘটনাক্রমে সে দরিদ্র রঞ্জনের বাম হাত কেটে ফেলে। এই ঘটনার পরে সবকিছু জটিল হয়ে যায়। কিন্তু রঞ্জন যখন অরুণের উপর মামলা প্রত্যাহার করে তখন সে ভাল মানুষ হতে চায়। সে তার মামা এবং মামিকে এক করার শপথ নেয়। তিথি এই মিশনে অরুণকে আন্তরিকভাবে সহায়তা করে। শেষ পর্যন্ত অসংখ্য ঘটনার পরে জয়দেব জোর করে চৈতালীকে জোর করে বিয়ে দেয়ার সিদ্ধান্ত নেয়। শেষ মুহুর্তে অজয় ​​সেই জায়গায় উপস্থিত হয়। অরুণও তার মামা আর মামিকে বাঁচাতে পৌঁছয়। শেখর চৈতালির শ্লীলতাহানির চেষ্টা করে। তখন সে নিজের সম্মান রক্ষার জন্য শেখরকে হত্যা করে। অরুণ এই দোষ নিজের ঘাড়ে নেয় ।তাকে ৪ বছরের জন্য কারাগারে যেতে হয়। মুক্তি পাওয়ার পর অজয় ​​ অরুণ ও তিথিকে সঙ্গে নিয়ে জয়দেবের বাড়িতে আসে। সেখানে প্রতিটি সত্য প্রকাশিত হয়। জয়দেব এবং পিসি (অর্পিতা বেকার) ভাল মানুষে পরিণত হয়।সব ভুল বোঝাবুঝির অবসান হয়। অজয় এবং চৈতালী দীর্ঘ ব্যবধানের পরে পুনরায় এক হয়।

শ্রেষ্ঠাংশে
-----------

* প্রসেনজিৎ চ্যাটার্জী অজয় হিসেবে
* অরিন্দম রায় অরুণ চরিত্রে
* বর্ষা প্রিয়দর্শিনী তিথি হিসেবে
* রচনা বন্দ্যোপাধ্যায় চৈতালী চৌধুরী হিসেবে
* অর্পিতা বেকার পিসির চরিত্রে
* সুদীপ মুখার্জি জয়দেব চৌধুরী হিসেবে
* ভাস্বর চ্যাটার্জী রঞ্জন হিসেবে
* দিগন্ত বাগচী শেখর জয়দেবের ব্যবসায়ের অংশীদার হিসেবে
* সুপ্রিয় দত্ত অজয়ের বাবা
* সুভদ্রা মুখোপাধ্যায় দীপা অজয়ের বোন হিসেবে

বৃন্দ
-----

* *'পরিচালক'* : স্বপন সাহা
* *'প্রযোজক' ': সুভাষ চন্দ্র গোয়েল*
* *'সংগীত পরিচালক'* : জিৎ গাঙ্গুলী
* *'লিরিক্স' ':: গৌতম সুস্মিত*
* *'চিত্রনাট্য'* : এন. কে সলিল
* *'সংলাপ'* : এন. কে সলিল
* *'চিত্রগ্রাহক'* : দেব রাজন
* *'সম্পাদক'* : সুরেশ
* *'অ্যাকশন ডিরেক্টর' ': জুডো-রামু*

তথ্যসূত্র
---------

1. ↑  Cinema, Zee Bangla। "TAKKAR"। *Zee Bangla Cinema* (ইংরেজি ভাষায়)। ২০২১-০৭-০৯ তারিখে মূল থেকে আর্কাইভ করা। সংগ্রহের তারিখ ২০২১-০৭-০৪।

বহিঃসংযোগ
---------

* টেলিগ্রাফে টক্করের প্রিভিউ
* ইন্টারনেট মুভি ডেটাবেজে টক্কর
জাপানে রেশম উৎপাদন - কাঁচামাল ওজন করা হচ্ছে
**জাপানি সিল্ক** হলো জাপানে রেশম তন্তু থেকে তৈরি এক ধরনের সিল্ক বা রেশম। প্রত্নতাত্ত্বিক প্রমাণ থেকে জানা গিয়েছে যে, ইয়ায়োই যুগ থেকে জাপানে রেশম চাষের চর্চা হয়ে আসছে। ১৯৩০ থেকে ১৯৫০ সাল পর্যন্ত জাপানে রেশম শিল্পের বেশ রমরমা ছিল। এখন এই শিল্পের সেই রমরমা আর নেই। দ্বিতীয় বিশ্বযুদ্ধের পরে জাপানের অর্থনীতির অবস্থার সাথে সাথে একদিকে কৃত্রিম তন্তুর প্রবর্তনের ফলে এবং অন্যদিকে চীন থেকে সস্তা সিল্ক আমদানির জন্য জাপানী রেশম শিল্পের অগ্রগতিতে ভাটা পড়ে। এই শিল্পের কদর কমে আসে।

ইতিহাস
------

চীন থেকে বাইজেন্টাইন সাম্রাজ্যে রেশম কীট পাচার হওয়ার পর পূর্ব এশিয়া থেকে রেশমের গুরুত্ব কমে যায়। ১৮৪৫ সালে ইউরোপীয় রেশম কীটগুলির মধ্যে কালশিরা বা ফ্ল্যাচারি নামে একটি রোগ মহামারীর আকার নিলে সেখানকার রেশম শিল্প প্রায় ধ্বংসের মুখে পড়ে।  এর ফলে চীন এবং জাপান থেকে রেশমের চাহিদা বেড়ে যায়। ঊনবিংশ শতাব্দীর শেষের দিকে এবং বিংশ শতাব্দীর প্রথম দিকে, জাপানি রেশম শিল্পকে আন্তর্জাতিক বাজারে চীনাদের সাথে সরাসরি প্রতিযোগিতা করতে হয়। রেশম শিল্পে এমনিতেই অনেক বেশি শ্রমের দরকার হয় তবে তার পরিবর্তে মূল্য সংযোজন অনেক কম। 

১৮৫০ এবং ১৯৩০ সালের মধ্যে উভয় দেশের জন্য কাঁচা রেশম শীর্ষস্থানীয় রপ্তানি হিসাবে স্থান পেয়েছে, যা জাপানের মোট রপ্তানির ২০%-৪০% এবং চীনের ২০%-৩০%। ১৮৯০ এবং ১৯৩০ এর মধ্যে জাপানি রেশম রপ্তানি চারগুণ বেড়ে যায়। এর ফলে জাপান বিশ্বের বৃহত্তম রেশম রপ্তানিকারক দেশ হয়ে ওঠে। রপ্তানির এই বৃদ্ধির প্রধান কারণ ছিল মেইজি সময়কালে অর্থনৈতিক সংস্কার এবং চীনে কিং রাজবংশের পতন। এর ফলস্বরূপ জাপানের দ্রুত শিল্পায়ন ঘটে। অন্যদিকে চীনা শিল্পগুলি স্থবির হয়ে পড়ে। 

জাপানে রেশম শিল্পের প্রধানত দুটি প্রধান কেন্দ্র রয়েছে। প্রথমটি কিয়োটোর একটি জেলা নিশিজিনে এবং দ্বিতীয়টি কিয়োটো থেকে প্রায় ৪০০ কিলোমিটার দূরে গুনমা প্রিফেকচারে।

দ্বিতীয় বিশ্বযুদ্ধের সময় জাপানের বিরুদ্ধে নিষেধাজ্ঞার কারণে কৃত্রিম নাইলন ক্রমশ গ্রহণযোগ্য হয়ে ওঠে। যার ফলে জাপানি রেশম শিল্পের পতন ঘটে এবং বিশ্বের প্রধান রেশম রপ্তানিকারক হিসেবে জাপানেরর অবস্থান হ্রাস পায়। বর্তমানে চীন বিশ্বের সবচেয়ে বেশি পরিমাণ কাঁচা রেশম রপ্তানি করে।

জাপানি সিল্কের প্রকারভেদ
------------------------

জাপানি সিল্ক প্রধানত তিন প্রকারের হয়। সেগুলি হলো নিশিজিন ওরি, চিরিমেন সিল্ক এবং সুমুগি সিল্ক।

তথ্যসূত্র
---------

1. ↑  "Japanese Silk"। *JapanTackle*।
2. ↑   Gallica
3. 1 2  "Why Japan, Not China, Was the First to Develop in East Asia: Lessons from Sericulture, 1850–1937" (পিডিএফ)। *Debin Ma*। ৮ ডিসেম্বর ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ নভেম্বর ২০২৩।
4. ↑  "Wallace Carothers and the Development of Nylon - Landmark"।
5. ↑  Anthony H. Gaddum, "Silk", *Business and Industry Review*, (2006). *In Encyclopædia Britannica*
সেপাক ট্যাকরাও ভারতে খুব একটা পরিচিত নয়, যদিও ১৯৮২ সালের দিল্লি এশিয়ান গেমসে এটি একটি প্রদর্শনী ক্রীড়া হিসেবে খেলা হয়েছিল। মহারাষ্ট্রের নাগপুরে সদর দপ্তর সহ সেপাক ট্যাকরা ফেডারেশন ১৯৮২ সালের ১০ই সেপ্টেম্বর প্রতিষ্ঠিত হয়েছিল। এটি ২০০০ সাল থেকে ভারতীয় অলিম্পিক অ্যাসোসিয়েশন এবং যুব বিষয়ক ও ক্রীড়া মন্ত্রক দ্বারা স্বীকৃত। এ পর্যন্ত, ফেডারেশন বিভিন্ন শহরে ১৪টি সিনিয়র, সাতটি জুনিয়র এবং ছয়টি সাব-জুনিয়র জাতীয় চ্যাম্পিয়নশিপ পরিচালনা করেছে এবং এছাড়াও ফেডারেশন কাপ টুর্নামেন্ট এবং জোনাল জাতীয় চ্যাম্পিয়নশিপ পরিচালনা করছে।

বর্তমান
-------

সেপাক ট্যাকরাও এখন এশিয়ান গেমস এবং দক্ষিণ-পূর্ব এশিয়ান গেমসে একটি নিয়মিত ক্রীড়া ইভেন্ট, থাইল্যান্ড এই ইভেন্টের জন্য সর্বাধিক পদক জিতেছে।

খেলাটি উত্তর-পূর্বাঞ্চলীয় রাজ্য মণিপুরে খুবই জনপ্রিয় এবং সেখান থেকে বেশ কিছু সেরা খেলোয়াড় এসেছেন। ব্যাংককে অনুষ্ঠিত ২২ তম কিংস কাপ আন্তর্জাতিক সেপাক ট্যাকরা টুর্নামেন্টে, ভারতীয় পুরুষ দল সেমিফাইনালে হেরেছে এবং দলগত ইভেন্টে ব্রোঞ্জ জিতেছে। ডাবলস ইভেন্টে, মহিলা দল সেমিফাইনালে হেরেছে, কিন্তু ব্রোঞ্জ পদক জিতেছে।

এশিয়ান গেমসে সেপাক ট্যাকরাতে ভারত প্রথম পদক জিতেছে।  ভারত ২০১৮ সালের ১৯ থেকে ২২শে আগস্ট পর্যন্ত ইন্দোনেশিয়ার পালেমবাংয়ের রানাউ স্পোর্টস হলে অনুষ্ঠিত ২০১৮ এশিয়ান গেমসে পুরুষদের দল রেগু সেপাক ট্যাকরাও প্রতিযোগিতায় ব্রোঞ্জ জিতেছে।

ব্যুৎপত্তি
----------

খেলাটির নামটি এসেছে পদাঘাত এর মালয় শব্দ সেপাক এবং বোনা বলের জন্য থাই শব্দ থেকে, এটি মোটামুটি একটি বড় শরবতী-লেবুর আকারের। ট্যাকরাও এর ইতিহাস পেনাংয়ের ১৯৪০-এর দশকে পাওয়া যায় এবং এটি মালয়েশিয়া, থাইল্যান্ড ও দক্ষিণ-পূর্ব এশিয়ার বিভিন্ন অঞ্চলে একটি অত্যন্ত জনপ্রিয় খেলা।

ক্রীড়া পদ্ধতি
--------------

মার্কিন যুক্তরাষ্ট্রে, সেপাক ট্যাকরাওকে কখনও কখনও "কিক ভলিবল" বলা হয়, এটি একটি মোটামুটি অনুবাদ- কিন্তু একটি উপযুক্ত বর্ণনা। দু দলের খেলোয়াড়রা ৪৪ X ২০-ফুট কোর্টের দুপাশে তাদের মধ্যে ৫-ফুট উঁচু নেটের ব্যবধান দিয়ে সারিবদ্ধ হয়। ঐতিহ্যগতভাবে, এখানে তিনজন খেলোয়াড় থাকে: একজনকে বলা হয় সেটার, একজন স্পাইকার এবং একজন সার্ভার। এই অর্থে এটি কিছুটা ভলিবলের মতো যে, লক্ষ্য হল প্রতিপক্ষের ভূখণ্ডের মাটিতে বল মেরে পয়েন্ট জেতা। তবে এটি ভলিবলের ঠিক বিপরীত, হাত ছাড়া শরীরের প্রতিটি অংশ ব্যবহার করে খেলা যাবে।

পদকের সারাংশ
------------

**প্রধান টুর্নামেন্টে ভারতীয় জাতীয় সেপাক ট্যাকরাও দল জিতেছে মোট পদক**

| প্রতিযোগিতা | সোনা | সিলভার | ব্রোঞ্জ | মোট |
| --- | --- | --- | --- | --- |
| আইএসটি এ এফ বিশ্বকাপ | ০ | ০ | ১ | ১ |
| এশিয়ান গেমস | ০ | ০ | ২ | ২ |
| মোট | **০** | **০** | **৩** | **৩** |
|

তথ্যসূত্র
---------

1. ↑  "Takraw tourney to kick off"। *The Hindu*। Chennai, India। ৩ ফেব্রুয়ারি ২০০৫। ২ নভেম্বর ২০০৭ তারিখে মূল থেকে আর্কাইভ করা।
2. ↑  "Sportal - Sports Portal - GOVERNMENT OF INDIA"। ১৬ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২৪।
3. ↑  "Sepak Takraw players and officials felicited :: KanglaOnline ~ Your Gateway"। ৩ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২৪।
4. ↑  "Asian Games 2018: India win first medal in sepak takraw. All you need to know about the sport"। *India Today* (ইংরেজি ভাষায়)। সংগ্রহের তারিখ ২০১৮-০৮-২২।
5. 1 2  "The Unlikely Rise of an American Team in a Sport You've Likely Never Heard Of"। *nytimes.com*। সংগ্রহের তারিখ ৫ মার্চ ২০২৪।
টেমপ্লেট:Sport in India
**গভর্নমেন্ট ল্যাবরেটরি হাই স্কুল, কুমিল্লা** হচ্ছে বাংলাদেশের কুমিল্লা জেলার কুমিল্লা সদর দক্ষিণ উপজেলায় অবস্থিত একটি সরকারি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৬৭ খ্রিষ্টাব্দে।

ইতিহাস
------

১৯৬৩ সালে কুমিল্লা জেলার শিক্ষার মান বৃদ্ধির উদ্দেশ্যে একটি বিদ্যালয় প্রতিষ্ঠার উদ্যোগ নেওয়া হয়। ১৯৬৭ সালে বিদ্যালয়টি পূর্ণাঙ্গ রূপে কার্যক্রম শুরু করে। অবশেষে সরকারি টিচার্স ট্রেনিং কলেজ, কুমিল্লার ল্যাবরেটরি হিসেবে আত্মপ্রকাশ ঘটে গভর্নমেন্ট ল্যাবরেটরি হাই স্কুলের।

শিক্ষা কার্যক্রম
----------------

বিদ্যালয়টিতে ছেলে-মেয়ে উভয়ের অধ্যয়নের সুযোগ থাকে। বর্তমানে এ বিদ্যালয়ে ষষ্ঠ থেকে দশম শ্রেণি পর্যন্ত শিক্ষাদান করা হয়। বিদ্যালয়ে শুধুমাত্র একটি শিফট পরিচালিত হয়।

ইউনিফর্ম
--------

* ছেলেদের সাদা শার্ট     , ধূসর প্যান্ট     , সাদা কেডস্      এবং কালো বেল্ট

* মেয়েদের ধূসর কামিজ     , কামিজের উপর সাদা ক্রস বেল্ট     , কোমরে লাল বেল্ট     , সাদা অ্যাপ্রোন      এবং সাদা কেডস্

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের 


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ১৫৯ | ১৫৮ | ৯৯.৩৭ |
| ২০২০ | এসএসসি | ১৮৩ | ১৮৩ | ১০০ |
| ২০২১ | এসএসসি | ১৭০ | ১৬৯ | ৯৯.৪১ |
|

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

খেলাধুলা ও বিভিন্ন সাংস্কৃতিক কর্মকাণ্ড
---------------------------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সহশিক্ষা কার্যক্রম
------------------

এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

### ক্লাব কথন

1. আইসিটি ক্লাব
2. বিজ্ঞান ক্লাব
3. বিতর্ক ক্লাব
4. সংগীত ও নাট্য ক্লাব

### অন্যান্য কার্যক্রম

* বিশ্বসাহিত্য কেন্দ্র কর্তৃক পরিচালিত বইপড়া কর্মসূচি
* ব্রিটিশ কাউন্সিল কর্তৃক পরিচালিত বইপড়া কর্মসূচি
* বিএনসিসি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* কুমিল্লা সদর দক্ষিণ উপজেলা
* কুমিল্লা জেলা
* কুমিল্লা জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, গভর্নমেন্ট ল্যাবরেটরি হাই স্কুল"। *govlabcomilla.edu.bd*। সংগ্রহের তারিখ ২০২২-১১-১৪।
2. ↑  "Government Laboratory High School"। Sohopathi। সংগ্রহের তারিখ ২৪ নভেম্বর ২০২০।
3. ↑  "ফলাফল"। *banbeis.gov.bd*। সংগ্রহের তারিখ ২০২২-১১-১৪।
**সেরি ওয়াওয়াসন সেতু** ২০০১ সালে প্রতিষ্ঠিত মালয়েশিয়ার নতুন ফেডারেল অঞ্চল, প্রশাসনিক কেন্দ্র এবং পরিকল্পিত শহর পুত্রজায়ার অন্যতম প্রধান সেতু। অগ্র-আনত তোরণ সহ এই আধুনিক অপ্রতিসম ক্যাবল-স্টেড সেতুটি দেখতে অনেকটা পাল তোলা জাহাজের মতো, যা পরিবর্তনশীল রঙের আলো দিয়ে রাতে উত্তোলন করা হয়। এই সেতুটি ৯ নং সেতু নামেও পরিচিত, যা প্রাকৃতিক শীতলতা সরবরাহের জন্য তৈরিকৃত কৃত্রিম পুত্রজায়া হ্রদের উপর অবস্থিত, এবং প্রধান সরকারি ভবন যে অঞ্চলে অবস্থিত সেই কোর দ্বীপের এলাকা ২-এর সাথে এলাকা ৮ এবং ৯-এর আবাসিক অঞ্চলের সাথে সংযুক্ত করে। সেরি ওয়াওয়াসন সেতুটি ২০০৩ সালে খোলা হয়। সেতুটি মোটরচালিত যানবাহন এবং পথচারী চলাচলের জন্য উন্মুক্ত।

গঠন
---

সেরি ওয়াসান সেতুটি একটি অনুদৈর্ঘ্যে অপ্রতিসম ক্যাবল-স্টেড বক্স-গির্ডার সেতু যা একটি বিপরীত "Y" আকৃতির কংক্রিট/ইস্পাত তোরণ নিয়ে গঠিত যা ৯৬ মিটার (৩১৫ ফুট) উঁচু। প্রধান স্প্যান, ১৬৫ মিটার (৫৪১ ফুট) লম্বা, ৩০ জোড়া ফ্রন্ট স্টে ক্যাবল দ্বারা সমর্থিত, ৭৫° অগ্র-আনত তোরণ এবং সেতুর ডেকের বাইরের প্রান্তের সাথে সংযুক্ত করা, যা সেতুর পার্শ্ব উচ্চতা থেকে একটি ফ্যান আকৃতির নমুনার মধ্যে সাজানো হয়েছে। এই সামনের স্টেগুলোর ভারসাম্য বজায় রাখতে, ২১ জোড়া ক্যাবল ব্যাক স্টে এবং কাঠামোগত ইস্পাত টাই ব্যাক এর একটি সমন্বয় ব্যবহার করা হয়েছে। তোরণের (পরবর্তী-) সর্বোচ্চ বিন্দুতে সংযুক্ত করা ব্যাক স্টে তোরণটির কাছাকাছি বাঁকা ব্যাক স্টে সংযোগকারী বিন্দতে সংযুক্ত করা হয়েছে, পার্শ্ব উচ্চতা থেকে একটি ক্রিসক্রস-ওভার নমুনা তৈরি করা হয়েছে, যা সেতুটিতে নান্দনিকতা যোগ করে। তবে, ব্যাক স্টে টাই ব্যাক কাঠামোর সামগ্রিক জটিলতা নান্দনিকভাবে বিভ্রান্তিকর হতে পারে। আনত করা কংক্রিটের তোরণ এবং ব্যাক স্টে ক্যাবল এলাকা ৮ এর সড়ক থেকে বোর পাইলড ফাউন্ডেশনের সাথে সংযুক্ত করা।

সেতুটি একটি ১৮.৬ মিটার প্রস্থবিশিষ্ট দ্বৈত তিন লেন ক্যারেজওয়ে, ৩ x ৩.৫ মিটার প্রস্থ লেন, ০.৫ মিটার শক্ত কাঁধ এবং ০.৫ মিটার প্রান্তিক ফালা নিয়ে গঠিত। সেতুটির মধ্যবর্তী অংশ ৪ মিটার প্রশস্ত এবং ওয়াকওয়ে কাম সাইকেল ট্র্যাকের প্রস্থ ৫.১ মিটার, যার ফলে ব্রিজটির কেন্দ্রের মোট প্রস্থ ৩৭.২ মিটার (১২২ ফুট) হয়।

নির্মান
-------

পিজেএসআই আন্তর্জাতিক কোম্পানি সেরি ওয়াওয়াসন সেতুটির ডিজাইন সম্পন্ন করেছিল। সেতুর নির্মান ২০০৩ সালে সম্পন্ন হয় এবং যান চলাচল এবং পথচারী চলাচলের জন্য উন্মুক্ত করা হয়।

ছবিশালা
-------

* রাতে সেরি ওয়াওয়াসন সেতুরাতে সেরি ওয়াওয়াসন সেতু
* কোর দ্বীপ, এলাকা ২ (বামে), সেরি ওয়াওয়াসন সেতু (মধ্যে), এলাকা ৮ (ডানে)কোর দ্বীপ, এলাকা ২ (বামে), সেরি ওয়াওয়াসন সেতু (মধ্যে), এলাকা ৮ (ডানে)

তথ্যসূত্র
---------

1. ↑  "পুত্রজায়ার ভূচিত্র" (পিডিএফ)।
2. ↑  "PJSI Consultants SDN BHD" (ইংরেজি ভাষায়)। সংগ্রহের তারিখ ২০২০-১১-০৬।
3. ↑  Lee, Chang Long (২০০৫-১০-২৭)। "A study and evaluation on Seri Wawasan bridge in Putrajaya, Malaysia"। *eprints.usq.edu.au* (ইংরেজি ভাষায়)। ২০২২-০৩-২১ তারিখে মূল থেকে আর্কাইভ করা। সংগ্রহের তারিখ ২০২০-১১-০৬।
4. ↑  "A CRITICAL ANALYSIS OF SERI WAWASAN BRIDGE, PUTRAJAYA, MALAYSIA"। *ResearchGate* (ইংরেজি ভাষায়)। সংগ্রহের তারিখ ২০২০-১১-০৬।
5. ↑  "Seri Wawasan Bridge (Putrajaya, 2003)"। *Structurae* (ইংরেজি ভাষায়)। সংগ্রহের তারিখ ২০২০-১১-০৬।
13 শতকের দরজা, রুই ডু সেন্সুর, কুসেটে (অ্যালিয়ার)
**ত্রয়োদশ শতাব্দী** ছিল সেই শতাব্দী, যা ১২০১ সালের ১ জানুয়ারী থেকে ১৩০০ সালের ৩১ ডিসেম্বর পর্যন্ত জুলীয় বর্ষপঞ্জি অনুসারে স্থায়ী হয়েছিল। 

এতে মঙ্গোল সাম্রাজ্য চেঙ্গিজ খান দ্বারা প্রতিষ্ঠিত হয়, যা পূর্ব এশিয়া থেকে পূর্ব ইউরোপ পর্যন্ত বিস্তৃত ছিল। হালাকু খানের বিজয় ও অন্যান্য মঙ্গোল আক্রমণগুলি মুসলিম বিশ্বের গতিপথ পরিবর্তন করে; বিশেষ করে বাগদাদ অবরোধ (১২৫৮), বাইতুল হিকমাহ ধ্বংস ও মামলুক ও রুম সালতানাতের দুর্বলতা স্পষ্ট হওয়া, যা ঐতিহাসিকদের মতে, ইসলামের স্বর্ণযুগের পতন শুরু। অন্য মুসলিম শক্তিগুলি; যেমন মালি সাম্রাজ্য পশ্চিম আফ্রিকা ও দিল্লি সালতানাত ভারতীয় উপমহাদেশের বৃহৎ অংশ জয় করে এবং তখন বখতিয়ার খিলজির নেতৃত্বে বৌদ্ধধর্মের পতন ঘটে। 

সাউদার্ন সং রাজবংশ একটি সমৃদ্ধ রাজ্য হিসাবে এই শতাব্দী শুরু করেছিল; কিন্তু পরে আক্রমণের স্বীকার হয় এবং মঙ্গোলীয় ইউয়ান রাজবংশের সাথে যুক্ত হয়। জাপানের কামাকুরা শোগুনেট ১২৭৪ ও ১২৮১ সালে দুটি মঙ্গল আক্রমণ প্রচেষ্টা সফলভাবে প্রতিহত করে। কোরীয় রাজ্য গোরিও একটি মঙ্গল আক্রমণ প্রতিহত করেছিল; কিন্তু অবশেষে শান্তির জন্য চুক্তি করে এবং ইউয়ান রাজবংশের ক্লায়েন্ট রাষ্ট্রে পরিণত হয়। 

এই শতাব্দীতে দক্ষিণ-পূর্ব এশিয়ার প্রাচীনতম ইসলামি রাষ্ট্রগুলি গঠিত হয়েছিল; বিশেষত সামুদের পাসাই।  সুখোথাই ও হানথাওয়াড্ডি রাজ্যগুলি আবির্ভূত হয় এবং তাদের আশেপাশের অঞ্চলগুলিতে আধিপত্য বিস্তার করে। 

ইউরোপীয় ইতিহাসে, এই সময়কালকে উচ্চ মধ্যযুগের অংশ হিসাবে বিবেচনা করা হয়।

উত্তর আমেরিকায়, কিছু অনুমান মতে কাহোকিয়ার জনসংখ্যা ১৩ শতকের লন্ডনের জনসংখ্যার সাথে তুলনীয় হিসাবে বৃদ্ধি পেয়েছে।  পেরুতে কুজকো রাজ্যের সূচনা হয়। 

কানেম সাম্রাজ্য (যা এখন চাদ) তার শীর্ষে পৌঁছে যায় এবং ইথিওপিয়াতে সলোমনি রাজবংশ ও জিম্বাবুয়ে কিংডম প্রতিষ্ঠিত হয়েছিল। মায়া সভ্যতায় এ শতাব্দীর শেষে পোস্টক্লাসিক যুগের সূচনা হয়।

তথ্যসূত্র
---------

1. ↑  Lee, Kenneth B. (১৯৯৭)। *Korea and East Asia: The Story of a Phoenix*। Greenwood Publishing Group। আইএসবিএন 9780275958237।
2. ↑  "Samudra Pasai worthy to be world historical site"। *Republika Online*। ২০১৭-০৩-২৪। সংগ্রহের তারিখ ২০২০-০১-২৪।
3. ↑  Coedès, George (১৯৬৮)। *The Indianized States of Southeast Asia*। trans.Susan Brown Cowing। University of Hawaii Press। আইএসবিএন 978-0-8248-0368-1।
4. ↑  "Greater London, Inner London Population & Density History"। *www.demographia.com*। সংগ্রহের তারিখ ২০২৩-০২-১০।  Quoting from *The London Encyclopedia*, Ben Weinreb and Christopher Hibbert, ed. Macmillan, 2010, আইএসবিএন ১৪০৫০৪৯২৫১